**Publiskā konsultācija par Vienotajiem dabasgāzes pārvades sistēmas lietošanas noteikumiem**

**Esošās situācijas pārskats**

"Vienotie dabasgāzes pārvades sistēmas lietošanas noteikumi" ir saskaņoti un apstiprināti Latvijas Sabiedrisko pakalpojumu regulēšanas komisijā (2023. gada 2. marta valdes lēmums Nr. 18) un Igaunijas Konkurences iestādē (28.02.2023. lēmums Nr. 7 10/2023 002).

Laika periodā no 2023. gada 5.jūlija līdz 2023.gada 30.jūlijam Igaunijas un Latvijas gāzes pārvades sistēmas operatori Elering un Conexus (turpmāk tekstā – “PSO”) organizēja sabiedrisko apspriešanu par grozījumiem Vienotajos dabasgāzes pārvades sistēmas lietošanas noteikumos (turpmāk tekstā – “Pirmā grozījumu pakete”). PSO apkopoja sabiedriskās apspriešanas rezultātus un 2023. gada 14. augustā iesniedza grozījumus Latvijas Sabiedrisko pakalpojumu regulēšanas komisijai (turpmāk tekstā – SPRK) un Igaunijas Konkurences iestādei (turpmāk kopā valstu regulējošās iestādes – VRI) apstiprināšanai. Tika paredzēts, ka grozījumiem bija jāstājas spēkā 2023. gadā.

SPRK konstatēja, ka daļa no pirmās grozījumu paketes neatbilst spēkā esošajai nacionālajai likumdošanai, tāpēc VRI 2023. gada 28. septembrī vērsās pie PSO ar lūgumu sagaidīt attiecīgus grozījumus Latvijas nacionālajā regulējumā vai atkārtoti iesniegt tikai tos grozījumus, kas ir saderīgi. PSO 2023.gada 16.novembrī atkārtoti iesniedza VRI apstiprināšanai pirmo grozījumu paketi. Pēc grozījumu pārskatīšanas 2024. gada 19. janvārī VRI sniedza komentārus un ieteikumus par ierosinātajiem grozījumiem. Tāpat, ņemot vērā nepieciešamību grozīt nosacījumus attiecībā uz Balticconnector (turpmāk – BC) izmantošanu, 2024. gada 26. februārī VRI lūdza PSO apvienot gan 2023. gada 16. novembrī iesniegtos grozījumus, gan jaunos plānotos grozījumus attiecībā uz BC (turpmāk - otrā grozījumu pakete) un iesniegt VRI apstiprināšanai abas grozījumu paketes kopā.

**Publiskās konsultācijas kopsavilkums**

Šī publiskās konsultācijas, ko izstrādājuši pārvades operatori Elering un Conexus, un ko koordinē Somijas gāzes pārvades sistēmas operators Gasgrid Finland Oy, mērķis ir informēt un apkopot sabiedrības viedokli par otro grozījumu paketi attiecībā uz ierosināto izmaiņu projektu par BC jaudas piešķiršanas principiem.

Paredzēts, ka abas grozījumu paketes Vienotajos dabasgāzes pārvades sistēmas lietošanas noteikumos stāsies spēkā 30 dienas pēc SPRK un Igaunijas Konkurences iestādes saskaņota lēmuma pieņemšanas, bet ne pirms PSO IT sistēmu pilnīgas izstrādes un testēšanas. Līdz ierosināto grozījumu spēkā stāšanās brīdim tiks piemērota pašreizējā Vienoto dabasgāzes pārvades sistēmas lietošanas noteikumu redakcija.

**Lūdzu, ņemiet vērā, ka šajā apspriešanā ierosinātajā grozījumu otrajā paketē izmaiņas ir iezīmētas *(track changes*), un PSO ir īpaši ieinteresēti saņemt ieinteresēto personu viedokļus par jautājumiem, kas aplūkoti tikai ierosinātajā grozījumu projektā.**

Ieinteresētās personas ir aicinātas iesniegt priekšlikumus un komentārus angļu valodā par ierosināto grozījumu projektu **līdz 2024. gada 20. martam**, nosūtot tos elektroniski PSO uz šādām e-pasta adresēm: AS “Conexus Baltic Grid” (capacity@conexus.lv) and Elering AS (airi.noor@elering.ee).

Ierosinātais grozījumu projekts ir iekļauts pielikumā, kurā ir arī pārskatītā pirmās grozījumu paketes versija, kas VRI tika iesniegta 2023. gada 16. novembrī.

**Ierosināto grozījumu pamatojums**

Igaunijas un Somijas gāzes pārvades sistēmu operatori Elering AS un Gasgrid Finland Oy (turpmāk - EE-FI PSO) ir sagatavojuši un ieviesuši virtuālās reversās plūsmas principu, lai uzlabotu jaudas efektīvu izmantošanu ieejas/izejas punktā Balticconnector. 2023. gada pavasarī BC radās pārslodzes situācija, kad faktiskā fiziskā plūsma palika mazāka par pieejamo tehnisko jaudu, kad nominācijas tika veiktas pretējos virzienos, kas noveda pie neefektīvas jaudas sadales. Lai izpētītu iespējamos risinājumus, EE-FI PSO 2023. gada maijā rīkoja sabiedrisko apspriešanu, kurā atklājās, ka tirgus dalībnieki izprot šo problēmu, bet vilcinās atbalstīt būtiskas izmaiņas BC jaudas sadalē. Lai optimizētu jaudas izmantošanu, EE-FI PSO ierosina risinājumu, kurā papildus tehniskajai jaudai reversās plūsmas ietvaros tirgū tiek piedāvāta arī virtuālā jauda.

Ierosinātais risinājums tika prezentēts tirgus dalībniekiem Eleringa Gāzes tirgus padomē 2023. gada 12. oktobrī, savukārt Gasgrid Finland Oy no 2023.gada 27.novembra līdz 18. decembrim Somijā rīkoja iepriekšējas konsultācijas par grozījumiem noteikumos "Jaudas piešķiršana Balticconnector starpsavienojuma punktā". Līdz ar to ierosinātie grozījumi Kopīgajos dabasgāzes pārvades sistēmas lietošanas noteikumos ir izklāstīti pārvades sistēmas operatoru ierosinātajā grozījumu projektā.

Pielikumā: Otrā grozījumu pakete - ierosinātais grozījumu projekts Latvijas un Igaunijas Vienotajos dabasgāzes pārvades sistēmas lietošanas noteikumos.